วิกิพีเดีย:สอนการใช้งาน (แบบเก่า)/แก้ไข

การแก้ไขหน้าวิกิพีเดียส่วนใหญ่ไม่ยาก วิกิพีเดียใช้วิธีการแก้ไขสองวิธี การแก้ไขคลาสสิกผ่านการจัดรูปแบบวิกิ (ข้อความวิกิ) และผ่านวิชวลเอดิเตอร์ (VisualEditor) มาใหม่
หากต้องการฝึกแก้ไข ให้ไปหน้าทดลองเขียน แล้วคลิกแถบ แก้ไข จะมีการแสดงหน้าต่างแก้ไขที่มีข้อความสำหรับหน้านั้น ลองพิมพ์ดู หรือเปลี่ยนแปลงข้อความที่คุณจะได้พบในหน้านั้น แล้วคลิก เผยแพร่การเปลี่ยนแปลง และดูว่าผลลัพธ์ออกมาอย่างไร

**แถบแก้ไข**
กดปุ่มนี้เพื่อเปลี่ยนเนื้อหาบทความ
เลือกการจัดรูปแบบวิกิโดยคลิกแถบ แก้ไข ที่อยู่บนสุดของหน้าวิกิพีเดีย (หรือลิงก์แก้ไขส่วน) จะพาคุณเข้าหน้าใหม่ที่มีเนื้อหาแก้ไขได้ของหน้าปัจจุบัน มีการใช้การจัดรูปแบบวิกิอย่างกว้างขวางในวิกิพีเดีย เช่น ไฮเปอร์ลิงก์ ตารางและสดมภ์ เชิงอรรถ การอ้างอิงในบรรทัด อักขระพิเศษ เป็นต้น
ตัวเลือกวิชวลเอดิเตอร์เจตนาให้เป็นตัวช่วยแก้ไข "คุณได้อย่างที่คุณเห็น" (What You See Is What You Get) ที่เป็นมิตรต่อผู้ใช้ ซึ่งเปิดให้บุคคลไม่จำเป็นต้องรู้การจัดรูปแบบวิกิ 
สำหรับสารสนเทศเพิ่มเติม ดู วิธีใช้:การแก้ไข

**ความย่อการแก้ไข**
ขั้นแรก เมื่อคุณแก้ไขหน้าใด ๆ การกรอกคำอธิบายการเปลี่ยนแปลงของคุณในกล่องความย่อการแก้ไขถือเป็นมารยาทที่ดี กล่องนี้อยู่ใต้หน้าต่างแก้ไข ทั้งนี้ คุณจะย่อคำอธิบายของคุณให้สั้นก็ได้ ตัวอย่างเช่น เมื่อคุณแก้ไขการสะกดอาจพิมพ์สั้น ๆ ว่า "แก้สะกด" ก็ได้ หรือ หากคุณเปลี่ยนแปลงหน้าแบบเล็กน้อย เช่น แก้ไขการสะกดหรือข้อผิดพลาดไวยากรณ์ ให้เลือกกล่อง "เป็นการแก้ไขเล็กน้อย" (จะมีต่อเมื่อคุณล็อกอิน)
สำหรับสารสนเทศเพิ่มเติม ดู วิธีใช้:ความย่อการแก้ไข

**ดูตัวอย่าง**
ปุ่ม "แสดงตัวอย่าง" อยู่ขวามือถัดจากปุ่ม "เผยแพร่การเปลี่ยนแปลง" และอยู่ใต้เขตข้อมูลความย่อการแก้ไข 
ขั้นที่สอง คุณควรใช้ปุ่ม  เสมอ หลังคุณเปลี่ยนแปลงในกล่องแก้ไขแล้ว กดปุ่ม  ซึ่งจะทำให้คุณเห็นว่าหน้าจะออกมาเป็นอย่างไรหลังการแก้ไขของคุณก่อนบันทึกจริง เราทุกคนล้วนเคยพลาด คุณลักษณะนี้ช่วยให้คุณตรวจพบข้อผิดพลาดนั้นก่อนผู้อื่นเห็น การใช้  ก่อนบันทึกยังให้คุณลองการเปลี่ยนการจัดรูปแบบและการแก้ไขอื่นโดยไม่เกะกะประวัติหน้า
สำหรับสารสนเทศเพิ่มเติม ดู วิธีใช้:แสดงตัวอย่าง

**บันทึกหน้า**
เมื่อกรอกความย่อการแก้ไข แสดงตัวอย่างหน้าแล้ว คุณก็พร้อมสำหรับขั้นสุดท้าย: คลิกปุ่ม เผยแพร่การเปลี่ยนแปลง

**ไฟล์สื่อ**
ภาพ เสียงและวิดีทัศน์ส่งเสริมบทความอย่างดีเยี่ยม สามารถแทรกไฟล์ที่มีอยู่แล้วในวิกิพีเดียหรือวิกิมีเดียคอมมอนส์ได้ด้วยรหัสพื้นฐาน "" (สามารถใช้คำว่า "ภาพ:" แทน "ไฟล์: ได้โดยให้ผลไม่ต่างกัน ขึ้นอยู่กับความพึงใจของผู้เขียนทั้งสิ้น) การใช้ "thumb" จะสร้างรูปขนาดเล็ก (thumbnail) ของภาพ (เป็นตัวเลือกการจัดวางที่ใช้มากที่สุด)
ผู้ใช้ล็อกอินเท่านั้นที่สามารถอัปโหลดไฟล์ภายใต้ชื่อที่เหมาะสมได้ ขั้นแรกของการอัปโหลดไฟล์คือการระบุสถานภาพลิขสิทธิ์ของไฟล์ วิซาร์ดอัปโหลดไฟล์ของวิกิมีเดียคอมมอนส์ และแบบอัปโหลดไฟล์ของวิกิพีเดีย จะนำคุณผ่านกระบวนการส่งสื่อ ทุกไฟล์ที่อัปโหลดสะท้อนระหว่างวิกิพีเดียและวิกิมีเดียคอมมอนส์ และค้นหาได้จากทั้งสองเว็บไซต์
สำหรับสารสนเทศเพิ่มเติม ดู วิธีใช้:ภาพ

**เปลี่ยนชื่อบทความ**
ตัวเลือก "ย้าย" ปรากฏเมื่อคุณเลื่อนเคอร์เซอร์เมาส์เหนือรายการเลือกแบบดึงลง แสดงที่นี่
หากคุณพบบทความที่คุณเชื่อว่าใช้ชื่อผิด อย่าคัดลอกเนื้อหาจากบทความเก่าไปวางในบทความใหม่ เพราะจะทำให้ประวัติการแก้ไขขาดหาย (ซึ่งเราจำเป็นต้องติดตามด้วยเหตุผลด้านลิขสิทธิ์) วิธีที่นิยมคือ การย้ายหน้าไปชื่อใหม่ (ต้องเป็นผู้ใช้ลงทะเบียน) หลักการเลือกชื่อเรื่องบทความมีอธิบายไว้ใน วิกิพีเดีย:ชื่อบทความ หากหน้า "แก้ความกำกวม" เข้ามาเกี่ยวข้อง ควรทบทวน วิกิพีเดีย:การแก้ความกำกวม ด้วย
สำหรับสารสนเทศเพิ่มเติม ดู วิธีใช้:การย้ายหน้า

**สร้างบทความ**
ก่อนสร้างบทความใหม่ กรุณาทำความเข้าใจข้อกำหนดความโดดเด่นของวิกิพีเดีย กล่าวสั้น ๆ คือ บทความจะต้องเป็นเรื่องที่มีการเผยแพร่ในแหล่งข้อมูลน่าเชื่อถืออยู่แล้ว เช่น หนังสือที่สำนักพิมพ์ใหญ่จัดพิมพ์ หนังสือพิมพ์ นิตยสาร วารสารวิชาการที่มีผู้รู้ทบทวน และเว็บไซต์ที่ผ่านข้อกำหนดเดียวกัน สารสนเทศในวิกิพีเดียจะต้องสามารถพิสูจน์ยืนยันได้ หากไม่มีแหล่งข้อมูลภายนอกที่น่าเชื่อถือเกี่ยวกับหัวข้อหนึ่ง หัวข้อนั้นก็ไม่ควรมีบทความแยกของตัวเอง ทั้งนี้ เพื่อเลี่ยงการใส่หัวข้อสัพเพเหระ
มีวิซาร์ดบทความเพื่อช่วยคุณสร้างบทความ ก่อนสร้างบทความ กรุณาค้นหาวิกิพีเดียก่อนเพื่อให้แน่ใจว่าไม่มีบทความเรื่องนั้นอยู่แล้ว และกรุณาทบทวนนโยบายการตั้งชื่อบทความสำหรับคำแนะนำการเลือกชื่อบทความ
สำหรับรายละเอียดเพิ่มเติมเรื่องวิธีการสร้างบทความ ดู วิกิพีเดีย:บทความแรกของคุณ

**หน้าที่ถูกล็อก**
บางหน้าถูกล็อกมิให้แก้ไข หน้าเหล่านี้จะมีแถบ ดูโค้ด แทนแถบ แก้ไข ตามปกติ คุณยังสามารถแก้ไขหน้าเหล่านี้โดยอ้อมได้โดยส่ง "คำขอแก้ไข" แล้วจะมีผู้ใช้ที่สามารถแก้ไขหน้านั้นได้มาสนองตอบคำขอของคุณ 
สำหรับสารสนเทศเพิ่มเติม ดู วิธีใช้:การล็อก

**ถูกย้อน**
หากการเปลี่ยนแปลงที่คุณสร้างถูกผู้ใช้อื่นย้อน ให้อภิปรายการเปลี่ยนแปลงในหน้าคุย! มีประโยชน์สำหรับการระบุข้อคัดค้าน รักษาการอภิปรายให้คืบหน้าและช่วยแก้ไขภาวะติดขัด ไม่สนับสนุนสงครามแก้ไข (คือ การย้อนการแก้ไขไปมา) อย่างยิ่ง หากละเมิดกฎนี้อาจทำให้ถูกบล็อกมิให้แก้ไขอีกเพื่อป้องกันการรบกวนเพิ่ม การแก้ไขรบกวนไม่ได้เจตนาเสมอไป เพราะผู้ใช้ใหม่อาจยังไม่ทราบที่ทางในวิกิพีเดีย
สำหรับสารสนเทศเพิ่มเติม ดู วิธีใช้:การย้อน

**วิชวลเอดิเตอร์**
right
วิชวลเอดิเตอร์ (VisualEditor) ทำงานเสมือนเป็นโปรแกรมประมวลคำ และเป็นวิธีแก้ไขหน้าโดยไม่จำเป็นต้องเรียนมาร์กอัพวิกิก่อน
ถัดไป: วิกิพีเดียลิงก์ →
1
vi:Wikipedia:Sách hướng dẫn/Viết bài